ખગોળીય ઘટનાઓ ઘણી વાર આપણને પ્રભાવિત કરે છે અને ઘણી વાર ચોંકાવી પણ દે છે કારણકે પ્રત્યક્ષ અને અપ્રત્યક્ષ રૂપે તે આપણા જીવન પર અસર કરે છે. આવી જ અનોખી ઘટનાઓનો સાક્ષી બનવા જઈ રહ્યો છે જુલાઈ મહિનો કારણકે આ મહિનાની 27 તારીખે સદીનું સૌથી લાંબુ ચંદ્રગ્રહણ દેખાવાનું છે. આ પૂર્ણ ચંદ્રગ્રહણ 27 જુલાઈના રોજ રાત્રે 11 કલાકે 53 મિનિટે શરૂ થઈને 3 કલાક 49 મિનિટે ખતમ થશે. ગ્રહણનો કુલ સમયગાળો 3 કલાક 55 મિનિટનો હશે. તે એન્ટાર્કટિકા, ઓસ્ટ્રેલિયા, રશિયા, આફ્રિકા, યુરોપ અને અમેરિકાના કેટલાક વિસ્તારોમાં દેખાશે.